Nafarroako Parlamentuko Mahaiak, 2018ko azaroaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa de Simón Caballero andreak aurkeztutako gaurkotasun handiko galdera, maisu-maistren kidegoan sartzeko aurki egitekoa den oposizio-lehiaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko azaroaren 5ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko foru parlamentari Marisa de Simón Caballero andreak gaurkotasun handiko honako galdera hau aurkezten du, Hezkuntzako kontseilariak heldu den Osoko Bilkuran ahoz erantzun dezan:

Nafarroan onetsita daude 2015etik 2018rako berrezarpen eta egonkortze tasei dagozkien irakaskuntzako lan eskaintza publikoaren deialdiak.

1156/2018 Ebazpenaren bidez onetsi zen maisu-maistren kidegoan sartzeko hautapen-prozedura, 2015eko lan eskaintza publikoari dagozkion 73 lanpostu betetzekoa.

Aurreikusita dago maisu-maistren kidegoan sartzeko oposizio-lehiaketa 2019ko maiatzetik aitzina egitea Nafarroan.

Nafarroan maisu-maistren kidegoan sartzeko aurki egitekoa den oposizio-lehiaketari dagokionez, Hezkuntza Departamentuak zer egutegi darabil gogoan deialdian sartuko diren lanpostuak iragartzeko, espezialitate eta hizkuntzaka, kasuko deialdia argitaratzeko eta hautaprobak egiteko?

Iruñean, 2018ko azaroaren 5ean

Foru parlamentaria: Marisa de Simón Caballero